Hə mə bəbəgə biyə̌ŋ bí mam bí ai alú ásə, mə ńtálā dzóm é ngazu á bībás bí yób anə́ Mɔ̂n mod, ńdɔ a ngákə̄ ḿfág Ńnǒm Mod ó ngábə́, bə́ kə́ nye lə́dē wē. 14Ńdɔ̄ bə́ ngávə́ nye edzóe, ai dúmá, ai ǹnam; məyɔŋ mə́sə, ai bidzóē bísə, ai miǹkɔ́bɔ̄ mísə̄ bí ngasyé nyē; edzóē dzíé é ńtɔ̄á édzōē kɔ́m yángāmǎn kig; ǹnam wóé təge dzǎm ndáman. 15Ma, Daníel, ńdɔ̄ ǹsísīm ó ngákódo ma á nyɔ́l, bíyə̄ŋ bí mam mə ngáyén á ńlō bí dzáá ma fəg âbum. 16Ńdɔ mə ngásubu babi ai mod m̀bɔ́g yǎ é bod bə́ ngábə́ tə́lə̄ válā, ma ai nyé naa á kúli ma esǎm ndzīgí ésə. Ńdɔ á ngāyalan ma, a mǎn ma timǐ mam mə́tē mə́sə.